Diari Oficial de la Generalitat Valenciana


Sumari del DOGV 4031, del 28-06-2001 (2001/6130)

Informació pública de la convocatòria de concurs.oposició per a la provisió d'1 plaça de cap de Majordomia de les Corts Valencians.
-----------------------------------------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6130


Data del document
:   12-06-2001

Organisme emissor
:   Corts Valencianes

Tipus de document
:   Convocatòria

Correcció d'errades

 Descriptors 

:   * concurs administratiu
    * professió administrativa

Informació pública de la convocatòria de concurs'oposició per a la provisió d'1 plaça de cap de Majordomia de les Corts Valencians. [2001/X6130]
  
De conformitat amb les competències que li atorga l'article 32 del Reglament de la Cambra i els articles 1, 24 i 31 dels Estatuts de govern i règim interior de les Corts Valencianes, a proposta de la Presidència, la Mesa de les Corts Valencianes en la sessió realitzada el dia 12 de juny de 2001, ha acordat:
  
Convocar un concurs-oposició per a la provisió d'una plaça de cap de Majordomia de les Corts Valencianes, que es regirà per les bases següents:
  
Primera
  
L'objecte d'aquesta convocatòria és la provisió d'una plaça de cap de Majordomia, vacant en la plantilla de les Corts Valencianes del grup C nivell 22.
  
Segona. Funcions del lloc de treball
  
Organització dels serveis assignats al personal adscrit a Majordomia.
  
Coordinació dels treballs que correspon realitzar a aquest personal.
  
Supervisió de les tasques i les funcions assignades al personal de Majordomia, vetllar per la correcta execució d'aquestes i per la gestió i la custòdia deguda de la documentació tramitada per Majordomia.
  
Tercera. Requisits de les persones candidates
  
Per tal de ser admès/esa a les proves selectives caldrà, de conformitat amb el que disposa l'article 30 dels Estatuts de govern i règim interior de les Corts Valencianes, reunir els requisits següents:
  
a) Tenir la nacionalitat espanyola o ?d'acord amb el que estableix la Llei 17/1993, de 23 de desembre (Boletín Oficial del Estado de 24.12.93) sobre l'Accés a determinats sectors de la funció pública dels nacionals de la resta d'estats membres de la Comunitat Europea- tenir la nacionalitat d'un país membre de la Comunitat Europea o la de qualsevol dels estats als quals, d'acord amb tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea.
  
b) Haver fet 18 anys d'edat.
  
c) Estar en possessió del títol de batxiller superior, formació Professional de segon grau o equivalent, o tenir aprovades les proves d'accés a la universitat per a majors de 25 anys.
  
d) No trobar-se inhabilitat/ada per a l'exercici de la funció pública per sentència ferma.
  
e) No haver estat separat/ada del servei públic mitjançant expedient disciplinari.
  
f) No patir cap malaltia o defecte físic que impedesca l'exercici de les funcions corresponents.
  
g) Acomplir els requisits que s'estableixen en aquesta convocatòria.
  
Les persones candidates hauran de reunir aquestos requisits en la data en què acabe el termini de presentació de sol·licituds.
  
Aspirants amb discapacitació:
  
El tribunal establirà, per a les persones discapacitades que ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en aquest concurs-oposició.
  
Quarta. Procediment de selecció
  
El procediment de selecció de les persones aspirants constarà de les fases següents:
  
1. Oposició.
  
2. Concurs.
  
4.1 Fase d'oposició
  
Aquesta fase es compon de dues parts, una teòrica i una altra pràctica, ambdues amb caràcter eliminatori:
  
A. Part teòrica: consta de la realització dels exercicis que s'indiquen tot seguit:
  
Primer exercici: exposició per escrit, durant un temps màxim de dues hores, de tres temes extrets a sort, entre els que constitueixen el programa corresponent a aquest exercici de l'annex I (part general).
  
Segon exercici: exposició per escrit, durant un temps màxim de dues hores, de tres temes extrets a sort, entre els que constitueixen el programa corresponent a aquest exercici de l'annex II (part específica), d'acord amb la distribució de matèries següent: un del grup I, un del grup II i un del grup III.
  
Les persones aspirants llegiran aquests exercicis davant el tribunal i s'ajustaran a les normes següents: una vegada hagen acabat d'escriure, introduiran les quartilles o folis que hagen redactat en un sobre, la solapa del qual signarà l'interessat/ada junt amb el/la president/ta i el/la secretari/tària del tribunal, sota la custòdia dels quals quedaran tots els sobres. Quan calga, d'acord amb la base de la convocatòria, el/la opositor/ra obrirà el sobre que havia signat davant del tribunal i llegirà els folis redactats. Els/les opositors/res que no complesquen aquesta norma perdran tots els seus drets.
  
Aquests dos exercicis es qualificaran de 0 a 10 punts i caldrà un mínim de 5 punts per a passar a l'exercici següent.
  
Tercer exercici: traducció sense diccionari del castellà al valencià i del valencià al castellà a partir d'un text proposat pel tribunal, extret del Butlletí Oficial de les Corts Valencianes, durant un temps màxim d'una hora.
  
Aquest exercici es qualificarà de 0 a 5 punts. Caldrà obtenir un mínim de 2,5 punts per a superar-lo.
  
Aquests tres exercicis seran obligatoris i eliminatoris.
  
B. Part pràctica: la part pràctica de l'oposició consistirà en la realització d'algun cas pràctic proposat pel tribunal, d'acord amb les funcions pròpies del lloc de treball de cap de Majordomia enumerades en la base segona de la convocatòria.
  
Per a la realització d'aquest exercici, les persones aspirants disposaran d'un temps màxim de dues hores.
  
Aquest exercici també serà obligatori i eliminatori i es qualificarà de 0 a 5 punts. Quedaran eliminades les persones que no obtinguen una puntuació de 2,5 punts com a mínim.
  
Al final de cada exercici es farà pública una relació dels opositors aprovats, amb expressió de la puntuació assolida.
  
La qualificació de la fase d'oposició es determinarà per la suma aritmètica de les qualificacions obtingudes en cadascun dels exercicis esmentats.
  
La qualificació final del concurs-oposició es determinarà per la suma aritmètica dels punts obtinguts en la fase de concurs i en la d'oposició.
  
Desplegament dels exercicis:
  
La resolució que eleve a definitives les llistes de les persones admeses i excloses indicarà la data, el lloc i l'hora de començament del primer exercici, que s'anunciarà al tauler d'anuncis de les Corts Valencianes i es publicarà en el Butlletí Oficial de les Corts Valencianes amb una antelació no inferior a quinze dies hàbils.
  
En la mateixa resolució s'indicarà l'ordre de crida de les persones aspirants, que serà ?d'acord amb la Resolució de 27 d'abril de 2001, de la Conselleria de Justícia i Administracions Públiques, per la qual es determina la lletra per a fixar l'ordre d'intervenció de les persones aspirants a totes les proves selectives que es realitzen durant l'any 2001, del conjunt de les administracions públiques valencianes - per ordre alfabètic dels cognoms i començarà per la lletra C.
  
Començades les proves, l'anunci de la realització de la resta dels exercicis, el farà públic el tribunal a la seu de les Corts Valencianes, amb una antelació de quaranta-vuit hores com a mínim.
  
Es convocarà les persones aspirants per a cada exercici en crida única.
  
Decaurà el dret de les persones aspirants si es presenten en els llocs de realització de les proves quan ja s'hagen iniciat o si no hi assisteixen, encara que siga per causes justificades. Quan es tracte de proves orals o d'altres de caràcter individual i successiu, el tribunal podrà apreciar les causes al·legades i admetre l'aspirant, sempre que no hagen acabat les proves i l'admissió no menyscabe el principi d'igualtat amb la resta del personal.
  
Els/les aspirants hauran d'acreditar-ne la personalitat mitjançant la presentació del DNI o el document equivalent per als nacionals d'altres estats a què fa referència la base tercera, o del resguard amb fotografia, del passaport o del permís de conduir ?per a aquest efecte, no són vàlides les fotocòpies compulsades d'aquests documents. L'incompliment d'aquest requisit per algun aspirant en determinarà l'exclusió de la realització de les proves.
  
El/la president/ta del tribunal adoptarà les mesures oportunes per a garantir que els exercicis de la fase d'oposició que no es llegeixen davant el tribunal es corregesquen sense que es conega la identitat de les persones aspirants.
  
4.2 Fase de concurs
  
Acabada la fase d'oposició, junt amb el resultat de l'últim exercici de la fase d'oposició, el tribunal exposarà al públic al tauler d'anuncis de les Corts Valencianes la relació de les persones aspirants que, per haver superat tots els exercicis eliminatoris han de passar a la fase de concurs. Se'ls demanarà que en el termini de deu dies hàbils presenten la sol·licitud (segons el model que figura en l'annex IV) dirigida a la Molt Excel·lent Senyora Presidenta de les Corts Valencianes, en el registre de les Corts Valencianes. La sol·licitud anirà acompanyada de la documentació acreditativa dels mèrits i l'experiència, previstos en la convocatòria.
  
Es farà el barem dels mèrits al·legats i adequadament acreditats que s'hagen realitzat fins a la data en què acabe el termini de presentació de sol·licituds per a prendre part en el concurs-oposició.
  
Desplegament del concurs:
  
Acabat el termini de presentació de la documentació, el tribunal es reunirà per tal de fer el barem dels mèrits al·legats i acreditats degudament. El tribunal els qualificarà i puntuarà d'acord amb el barem següent:
  
a) Haver ocupat plaça anàloga en aquest o en un altre parlament o en administracions o institucions públiques: 0,25 punts per any, fins un màxim de 2 punts.
  
b) Mèrits acadèmics, títols professionals que guarden relació amb la plaça a ocupar, fins un màxim d'1 punt.
  
c) Assistència a cursos de formació i perfeccionament que tinguen relació amb temes de caràcter general de l'administració pública o bé amb la plaça a ocupar organitzats per centres oficials, fins un màxim d'1 punt.
  
d) Altres mèrits: Es tindran en compte els coneixements d'idiomes de la Unió Europea acreditats documentalment, fins un màxim d'1 punt.
  
La justificació dels mèrits recollits en l'anterior barem es farà per qualsevol mitjà de prova admesa en dret i, en particular:
  
- Per a títols acadèmics: original o fotocòpia compulsada
  
- Per a serveis prestats en administracions o institucions públiques: certificat expedit per l'òrgan competent
  
- Per als idiomes: títols i certificats del corresponent centre docent.
  
La qualificació final del concurs s'obtindrà amb la suma aritmètica de les puntuacions atorgades a cadascun dels apartats del barem.
  
Una vegada tret el barem dels mèrits, el tribunal exposarà al públic la llista d'aspirants amb la puntuació obtinguda en la fase de concurs i la de la persona aprovada amb la puntuació total, computada segons el que preveu el punt 1 d'aquesta base quarta. Es concedirà un termini de deu dies hàbils perquè els/les aspirants formulen les reclamacions i les esmenes que estimen pertinents pel que fa a l'aplicació del barem.
  
Resoltes les possibles al·legacions i esmenes, el tribunal elevarà a la Mesa la relació definitiva de la persona aspirant aprovada i indicarà la puntuació assolida. La llista definitiva s'exposarà al tauler d'anuncis de les Corts Valencianes i es publicarà en el Butlletí Oficial de les Corts Valencianes.
  
Cinquena. Sol·licituds
  
Qui vulga prendre part en aquest concurs-oposició haurà de presentar o trametre la sol·licitud (segons el model que figura en l'annex III) dirigida a la presidenta de les Corts Valencianes, en el registre de les Corts Valencianes, c/ de la Llibertat, número 5 de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, en el termini de vint dies hàbils comptadors a partir de l'endemà de la publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.
  
La sol·licitud anirà acompanyada d'una fotocòpia del DNI.
  
Els i les aspirants amb discapacitació indicaran en l'imprès de sol·licitud les mesures d'adaptació que necessiten, d'acord amb la classificació següent:
  
1. Eliminació de barreres arquitectòniques i taula adaptada a la cadira de rodes.
  
2. Ampliació del temps de duració de l'exercici.
  
3. Augment de la mida dels caràcters de l'examen, per dificultat de visió.
  
4. Sistema braille d'escriptura, per invident.
  
Sisena. Admissió de candidats i candidates
  
Acabat el termini de presentació d'instàncies, la presidenta de les Corts Valencianes aprovarà la relació de les persones admeses i excloses que es publicarà en el Butlletí Oficial de les Corts Valencianes i indicarà, segons l'article 71 de la Llei de règim jurídic de les administracions públiques i del procediment administratiu comú, el termini per a esmenar els defectes en què haja incorregut la persona interessada o, si escau, el d'al·legacions per a les excloses de la llista.
  
Acabat aquest termini, vistes les reclamacions i esmenats els defectes, es dictarà una resolució que aprove la llista definitiva de les persones admeses i excloses, la qual serà publicada en el Butlletí Oficial de les Corts Valencianes.
  
Igualment, la presidenta de la cambra ordenarà la publicació en el Butlletí Oficial de les Corts Valencianes del tribunal qualificador que ha de jutjar el concurs-oposició amb una antelació mínima d'un mes de la data de començament de les proves.
  
Setena. Tribunal
  
El tribunal qualificador, que serà designat per la Mesa de les Corts, estarà compost de la forma següent:
  
Presidenta: la presidenta de les Corts Valencianes o el vicepresident que delegue.
  
Vocals:
  
- Dos membres de la Mesa de les Corts Valencianes.
  
- La lletrada major.
  
Un funcionari o funcionària de les Corts Valencianes que pertanya al grup C o superior, designat per la Mesa, oït el Consell de Personal.
  
Un/a representant del Consell de Personal que actuarà amb veu i sense vot.
  
El secretari o la secretària, que serà un funcionari o funcionària de les Corts Valencianes que actuarà a aquests efectes amb veu i sense vot.
  
El tribunal quedarà constituït, a més, pels membres suplents respectius que, simultàniament amb els membres titulars, hauran de designar-se.
  
Si es produeix la pèrdua de les condicions segons les quals s'ha efectuat el nomenament dels membres del tribunal amb posterioritat a aquest, la Mesa de les Corts podrà procedir a la consegüent substitució del membre de què es tracte, la qual es publicarà en el Butlletí Oficial de les Corts Valencianes.
  
El tribunal no podrà constituir-se sense l'assistència, almenys, de cinc dels seus membres, titulars o suplents indistintament; ni actuar sense l'assistència, si més no, de quatre dels seus membres, titulars o suplents indistintament.
  
El tribunal podrà utilitzar, sota la seua direcció, ajudants per agilitar les proves. Així mateix, podrà disposar la incorporació al seu treball d'assessors especialistes per a les proves que considere convenient. Aquests assessors limitaran l'actuació a l'exercici de l'especialitat tècnica i en cap cas no tindran vot.
  
Els membres del tribunal i els assessors hauran d'abstenir-se d'intervenir i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de règim jurídic de les administracions públiques i del procediment administratiu comú.
  
Així mateix, hauran d'abstenir-s'hi els que hagen realitzat tasques de preparació d'aspirants en els cinc anys anteriors a la publicació d'aquesta convocatòria.
  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
El tribunal, a l'efecte d'indemnitzacions per assistència a les sessions, es regirà pel que disposa el Decret 24/1997, d'11 de febrer, del Govern Valencià, sobre indemnització per raó del servei i gratificacions per serveis extraordinaris.
  
Vuitena
  
Acabat el concurs-oposició, es farà pública la llista de les persones aprovades que s'elevarà a la Mesa de les Corts Valencianes amb la corresponent proposta de nomenament.
  
El tribunal no podrà aprovar ni declarar que han superat el concurs-oposició un nombre d'aspirants superior al de places convocades.
  
Les persones aspirants proposades pel tribunal per a ocupar la plaça hauran de lliurar en el Departament de Gestió de Personal, dins del termini de vint dies hàbils comptador a partir que es faça pública en el Butlletí Oficial de les Corts Valencianes la llista dels aprovats i les aprovades, els documents següents:
  
1) Certificat de naixement, expedit pel Registre civil corresponent o fotocòpia compulsada del DNI o del document equivalent per als nacionals d'altres estats a què fa referència la base segona.
  
2) Certificat mèdic acreditatiu de no patir malaltia o defecte físic que impedesca l'exercici de les corresponents funcions, expedit pel centre competent de la Direcció Territorial de Sanitat de la Conselleria de Sanitat, o pels organismes competents d'altres comunitats autònomes.
  
3) Fotocòpia compulsada del títol de batxiller superior, formació professional de segon grau o equivalent, o certificat d'haver superat les proves d'accés a la universitat per a majors de 25 anys.
  
4) Declaració jurada o promesa de no haver estat separada del servei públic mitjançant expedient disciplinari, ni trobar-se inhabilitada per a l'exercici de la funció pública.
  
Novena
  
Una vegada comprovada la conformitat dels documents presentats, la Mesa formularà el nomenament corresponent que serà publicat en el Butlletí Oficial de les Corts Valencianes i notificat a la persona interessada.
  
Aquesta s'incorporarà al servei de les Corts Valencianes en un termini de vint dies hàbils comptador a partir de la notificació.
  
La persona aspirant seleccionada que dins del termini establert, tret de casos de força major, no presente la documentació acreditativa o que se'n deduesca que manca algun dels requisits exigits, no podrà ser nomenada funcionària de les Corts Valencianes, sense perjudici de la responsabilitat en què poguera haver incorregut per falsedat en la sol·licitud de participació. La plaça no ocupada per la persona aspirant que no presente la documentació quedarà vacant.
  
El nomenat o la nomenada ho serà amb caràcter provisional per un període de sis mesos, d'acord amb el que preveu l'article 33 dels Estatuts de govern i règim interior de les Corts Valencianes. Superat aquest període de pràctiques, serà nomenat/ada, si escau, funcionari o funcionària de les Corts Valencianes.
  
Deu
  
La sol·licitud de les persones interessades per a prendre part en aquesta convocatòria suposa l'acceptació expressa d'aquestes bases.
  
Onze
  
Contra les actuacions del tribunal es podrà interposar recurs davant la Mesa de les Corts Valencianes en el termini d'un mes comptador des de l'endemà de la publicació, segons el que preveu l'article 66 dels Estatuts de govern i règim interior de les Corts Valencianes.
  
La Mesa de les Corts Valencianes interpreta i completa el contingut de les bases abans esmentades i adopta la resolució definitiva en totes les qüestions que se'n deriven de l'aplicació. Les resolucions poden ser impugnades per les persones interessades d'acord amb el que estableix la Llei de Règim Jurídic de les Administracions Públiques i del Procediment Administratiu Comú.
  
Cosa que es publica per al coneixement general, de conformitat amb el que estableix l'article 91.1 del Reglament de les Corts Valencianes.
  
Palau de les Corts Valencianes (València), 12 de juny de 2001.- La presidenta: Marcela Miró Pérez.
  
ANNEX I
  
Programa del primer exercici (part general)
  
Tema 1. La Constitució: idea general. La Constitució espanyola de 1978. El valor de la Constitució i la garantia d'aquesta.
  
Tema 2. La regulació constitucional dels drets fonamentals i les llibertats públiques. Els deures constitucionals.
  
Tema 3. L'estat social i democràtic de dret. La democràcia representativa.
  
Tema 4. El principi d'igualtat. Significat i operativitat.
  
Tema 5. La Unió Europea. Els tractats fundacionals i els tractats d'adhesió posteriors. Institucions: el Consell, el Parlament, la Comissió, el Tribunal de Justícia. Efectes de la integració europea sobre l'organització de l'estat espanyol.
  
Tema 6. Els òrgans constitucionals. La Capdalia de l'estat. La Corona en la Constitució espanyola.
  
Tema 7. Les Corts Generals. El govern i l'administració. El poder judicial.
  
Tema 8. L'organització territorial de l'estat i les competències de les comunitats autònomes.
  
Tema 9. L'Estatut d'autonomia de la Comunitat Valenciana. Les institucions de la Generalitat.
  
Tema 10. El sistema electoral valencià. L'administració electoral.
  
Tema 11. El president de la Generalitat: funcions. El Consell i l'administració autonòmica: composició, estructura i funcions.
  
Tema 12. La Sindicatura de Comptes. El Síndic de Greuges. El Consell Valencià de Cultura. El Consell Jurídic Consultiu. El Consell Econòmic i Social.
  
Tema 13. Els òrgans de govern de les Corts Valencianes. La Presidència del parlament. La Mesa: eleccions i funcions. La Junta de Síndics.
  
Tema 14. L'estatut jurídic dels parlamentaris. Les prerrogatives parlamentàries. Els drets i els deures dels parlamentaris.
  
Tema 15. Els grups parlamentaris, formació i estatut. Repercussions en el funcionament de la cambra. El Grup Mixt.
  
Tema 16. El ple i la Diputació Permanent. Les comissions. Classes de comissions.
  
Tema 17. Els períodes de sessions. Les sessions: classes. L'ordre del dia. Quòrum d'assistència. El debat parlamentari i la direcció d'aquest. Al·lusions i rèplica.
  
Tema 18. Les votacions. Classes. Ordre de votació i resolució d'empats.
  
Tema 19. El procediment legislatiu. La iniciativa legislativa. El procediment legislatiu comú. Procediments legislatius especials. Especialitats del procediment legislatiu.
  
Tema 20. La informació en les cambres. Mitjans d'informació: enquestes i informacions públiques. Sol·licituds de documentació al govern. Els serveis de la cambra com a mitjà de suport de les tasques dels diputats.
  
Tema 21. Els procediments clàssics de control parlamentari del govern: la moció de censura i la qüestió de confiança. Les interpel·lacions i les preguntes.
  
Tema 22. Els actes parlamentaris: proposicions no de llei, mocions i resolucions. Les publicacions oficials de la cambra.
  
Tema 23. Els Estatuts de govern i règim interior de les Corts Valencianes. Organització dels serveis. Òrgans competents en matèria de personal. Drets i deures dels funcionaris de les Corts Valencianes.
  
ANNEX II
  
Programa del segon exercici (part específica)
  
Grup I. Protocol i relacions públiques
  
Tema 1. Principis rectors del protocol. Classes d'actes protocol·laris.
  
Tema 2. Distribució de competències en l'àmbit protocol·lari entre l'estat de les comunitats autònomes.
  
Tema 3. Singularitat del protocol parlamentari. Els actes de protocol de les Corts Valencianes.
  
Tema 4. Les relacions públiques en les Corts Valencianes. Suport al Servei de Protocol. Assistència a la Mesa, als grups parlamentaris i a les senyories.
  
Tema 5. El decret del govern valencià pel qual es regula el règim de precedències en l'àmbit de la Comunitat Valenciana.
  
Tema 6. Tractament protocol·lari de les autoritats de la Comunitat Valenciana. Tractament protocol·lari de la simbologia.
  
Tema 7. Organització del Departament de Majordomia en els actes de protocol de les Corts Valencianes.
  
Tema 8. Les visites a les Corts Valencianes. Visites institucionals i didàctiques. Proposta d'organització.
  
Grup II. Direcció i organització del treball
  
Tema 1. La direcció participativa, estils de direcció. Els equips en les organitzacions.
  
Tema 2. Racionalització dels recursos. Distribució del treball en equip. La formació del personal.
  
Tema 3. Els recursos humans. La direcció d'aquests. Funcions dels uixers en les Corts Valencianes: relació entre distribució de recursos i funcions.
  
Tema 4. Els òrgans de les administracions públiques. Creació. Competència. Delegació. Advocació. Comanda de gestió. Delegació de firma. Suplència. Coordinació i comunicacions. Instruccions i ordres de servei.
  
Tema 5. Els interessats. Concepte. Capacitat d'obrar. Representació. Notificació d'actes administratius. Drets dels ciutadans. Llengua dels procediments.
  
Grup III. Relacions d'ocupació pública
  
Tema 1. La funció pública. L'ingrés en la funció pública estatal: Selecció i adquisició de la condició de funcionari. Les situacions dels funcionaris públics. L'extinció de la relació funcionarial: causes.
  
Tema 2. La funció pública. Els drets econòmics dels funcionaris. Els drets professionals. La promoció professional i la provisió de llocs de treball.
  
Tema 3. La funció pública. Els deures dels funcionaris públics. El règim d'incompatibilitats. La responsabilitat dels funcionaris, en especial el règim disciplinari. El personal laboral al servei de l'administració: Línies generals del règim jurídic d'aquest.
  
Tema 4. La Llei de la funció pública valenciana. Àmbit d'aplicació. El personal al servei de la Generalitat Valenciana. Classificació. Accés del personal a la funció pública. La formació contínua i continuada dels funcionaris.
  
Tema 5. La llibertat sindical i els òrgans de representació del personal funcionari i laboral de la Generalitat Valenciana. Normativa vigent. La negociació de les condicions de treball.
  
Tema 6. La prevenció de riscs laborals: conceptes bàsics i disciplines que la integren. Drets i obligacions. Sistema de prevenció. Responsabilitats i sancions. Aplicació de la Llei de prevenció de riscs laborals en la Generalitat.
  
ANNEX III
  
Concurs'oposició per a la provisió d'una plaça de cap de Majordomia de les Corts Valencianes.
  
Convocatòria de data
  
(cognoms)
  
(nom)
  
Data de naixement
  
Nacionalitat
  
Document nacional d'identitat
  
Adreça
  
Població CP
  
Telèfon
  
Aspirants amb discapacitació: mesures d'adaptació que sol·liciten:
  
1 2 3 4
  
El/la sotasignat/da declara que reuneix tots i cadascun dels requisits indicats en la base tercera de la convocatòria, els quals acreditarà documentalment d'acord amb la base vuitena.
  
València, ...d... de ...
  
MOLT EXCEL·LENT SENYORA PRESIDENTA DE LES CORTS VALENCIANES
  
ANNEX IV
  
Concurs'oposició per a la provisió d'una plaça de cap de Majordomia de les Corts Valencianes.
  
Fase de concurs. Presentació de documentació
  
Convocatòria de data ...
  
El Sr./La Sra...., que ha superat tots els exercicis eliminatoris de la fase d'oposició, tramet la documentació acreditativa dels mèrits i l'experiència al·legats a l'efecte de la baremació en la fase de concurs, d'acord amb el que hi ha establert en la base quarta, punt 2, de la convocatòria.
  
Mèrits i experiència que s'hi al·leguen:
  
València, ...d ... de 2001.